112 Zebula | LekkeSlaap
112 Zebula: Hooffoto's
Adres: Plaas 534, Zebula Gholflandgoed en Spa, Bela-Bela, 0480, Limpopo
112 Zebula is 'n selfsorgvakansiehuis op die Zebula Gholflandgoed en Spa. Zebula bied 'n gholflandgoed, natuurreservaat en 'n gesondheidspa op 1600 hektaar van Afrika-bosveld in die skadu van die Waterbergbergreeks.
Dié luukse selfsorghuis bied slaapplek aan 8 volwassenes en 4 kinders en beskik oor 4 en suite-slaapkamers met lugversorging. Die eerste en tweede slaapkamer het elkeen 'n koningingrootte-bed en die derde en vierde slaapkamer het elkeen 2 enkelbeddens. Elke slaapkamer het 'n solderarea met 'n driekwartbed wat ideaal vir 'n kind jonger as 12 jaar is. Die kinders moet 'n leer klim om daar te kom.
Die kombuis is volledig toegerus vir selfsorg met 'n stoof, oond, yskas-vrieskas, wasmasjien, tuimeldroër, mikrogolfoond, potte en panne. Die kombuis, eetarea en sitkamerarea is oopplan en het 'n kaggel in die middel van die vertrek. Die sitkamer het gemaklike leerrusbanke en 'n platskerm-TV met DStv. Die eetarea het sitplek vir 10 gaste. Die sitkamer bied toegang tot die onderdak-onthaalarea met houtmeubels, 'n ingeboude braai, Weber en 'n swembad met 'n veiligheidsnet. Gaste kan die pragtige sonsopkoms van hier af geniet.
Daar is 'n swembadkamer bo met 'n kaggel en dit maak op 'n stoep met meubels. Aan die regterkant van die huis is daar 'n grasdaklapa met 'n vuurput, ingeboude kroeg en meubels. Daar is ook 'n boma met 'n vuurput waar gaste lekker onder die sterre kan kuier. Onderdakparkeerplek is vir 4 voertuie beskikbaar. 'n Skoonmaakdiens is ingesluit, behalwe op openbare vakansiedae.
'n Bespreking by 112 Zebula sluit in:
Plaas 534, Zebula Gholflandgoed en Spa, Bela-Bela, 0480, Limpopo
https://d288tngog90ix0.cloudfront.net/AAEAAQAAAAAAAAAAAAAAAMcnmkuWF0gLJ8gDZsejxKCMFYKiGUkVZoGXVC3gHAsUtZAV4q?w=1440&h=960&fit=crop&auto=format Vanaf R5 500 per nag (plek vir 12) Farm 534 Zebula Golf Estate and Spa 0480 Limpopo 086 999 0018 14:00-19:00 10:00 -24.764982240036 27.949921468123